b'\n_START_ARTICLE_\nNacionalni park Fru\xc5\xa1ka gora\n_START_PARAGRAPH_\nNacionalni park Fru\xc5\xa1ka gora se nalazi u Vojvodini u Srbiji, nedaleko od Novog Sada. Progla\xc5\xa1en je 1960. godine. Najvi\xc5\xa1i vrhovi su Crveni \xc4\x8dot (539 m), Orlovac (512 m) i turisti\xc4\x8dki centar Iri\xc5\xa1ki venac (490 m). Pru\xc5\xbea se du\xc5\xbe desne obale Dunava, duga 80, a \xc5\xa1iroka 15 km. Stvaranje planine po\xc4\x8delo u mezozoiku, prije 90 milijuna godina; znanstvenici je nazivaju \xe2\x80\x9eogledalo geolo\xc5\xa1ke pro\xc5\xa1losti\xe2\x80\x9c; 164 \xc5\xbeivotinjske fosilne vrste, procjenjuje se, stare su oko 123 milijuna godina. Bogata \xc5\xa1umama hrasta, graba, bukve, lipe i drugog drve\xc4\x87a; za\xc5\xa1ti\xc4\x87eno preko 50 biljnih vrsta. Mno\xc5\xa1tvo divlja\xc4\x8di. Vi\xc5\xa1e arheolo\xc5\xa1kih nalazi\xc5\xa1ta (neolit, bakarno, bron\xc4\x8dano i rimsko doba); stari fru\xc5\xa1kogorski manastiti (ukupno 17), nastali od kraja 15. do 18. stolje\xc4\x87a, poznatih po specifi\xc4\x8dnoj arhitekturi, bogatim riznicama, bibliotekama i freskama. Sredi\xc5\xa1te uprave Nacionalnog parka je u Srijemskoj Kamenici._NEWLINE_Naziv nacionalnog parka potje\xc4\x8de od naziva istoimene planine, a naziv Fru\xc5\xa1ka gora u svom pridjevskom obliku nosi etnik "Frug" u zna\xc4\x8denju Franak, te na taj na\xc4\x8din ime ove planine \xc4\x8duva uspomenu na etni\xc4\x8dku zajednicu davno nestalu iz ovih krajeva.\n_START_SECTION_\nZemljopis\n_START_PARAGRAPH_\nPark \xc4\x8dini usamljena oto\xc4\x8dna planina u Panonskoj nizini. Prema jugu i sjeveru Fru\xc5\xa1ka gora je jako razu\xc4\x91ena planinskim i rije\xc4\x8dnim tokovima, pri \xc4\x8demu se od glavnog uskog grebena pru\xc5\xbeaju pojedina\xc4\x8dni, bo\xc4\x8dni grebeni, naj\xc4\x8de\xc5\xa1\xc4\x87e sa vrlo strmim padinama._NEWLINE_Pa\xc5\xa1njaci i plodno zemlji\xc5\xa1te, vinogradi i vo\xc4\x87njaci, ukra\xc5\xa1avaju padine i ni\xc5\xbee dijelove Fru\xc5\xa1ke gore, dok su povr\xc5\xa1ine koje se nalaze visinama iznad 300 metara nadmorske visine pokrivene gustim, listopadnim \xc5\xa1umama.'